
MUNICIPIUL TIMIŞOARA

DIRECŢIA, INSTITUŢII ŞCOLARE, MEDICALE,                                Nicolae Robu                                                                                    

SPORTIVE ŞI CULTURALE

COMPARTIMENT SPITALE

Nr. SC2014-2626/04.02.2014
REFERAT

privind   prelungirea prin act adiţional  a Contractului de închiriere, încheiat între Fundaţia Caritatea şi Spitalul Clinic Municipal De Urgenţă Timişoara,  pentru   imobilului  situat  în Timişoara,  bv. 16 Decembrie 1989  nr. 24  în care funcţionează Secţia  de Obstetrică şi Ginecologie. 
Se supune spre analiză  Comisiilor din cadrul Consiliului Local al Municipiului Timişoara
materialul întocmit de  Direcţia Instituţii Şcolare, Medicale, Sportive şi Culturale – Compartiment Spitale,  privind  prelungirea prin act adiţional  al  contractului de închiriere, încheiat în baza Hotărâri consiliului Local nr. 65/28.02.2012, între Fundaţia Caritatea şi Spitalul Clinic Municipal De Urgenţă Timişoara,  pentru   imobilului  situat  în Timişoara,  bv. 16 Decembrie 1989  nr. 24  în care funcţionează Secţia  de Obstetrică - Ginecologie. 
Secţia de Obstetrică - Ginecologie din cadrul Spitalul Clinic Municipal De Urgenţă Timişoara  funcţionează în imobilul   cu  D+P+2E  situat în Timişoara bv. 16 Decembrie 1989  nr. 24.  

Demisolul, parterul, şi  etajul I cu suprafaţa construită  desfăşurată de 2129,50 mp  şi  teren  construit şi neconstruit   în suprafaţă de 797,00 mp este proprietatea  Fundaţiei Caritatea prin  retrocedare  şi este  utilizat de Spitalul Clinic Municipal de Urgenţă Timişoara cu contractul de închiriere nr. 184/11.04.2012, încheiat   în baza Hotărâri consiliului Local nr. 65/28.02.2012. Etajul II a construcţiei este proprietatea  publică a municipiului Timişoara. 
Contractul de închiriere a fost încheiat  între  Fundaţia Caritatea în calitate de proprietar (locator) şi Spitalul Clinic Municipal de Urgenţă   în calitate de locatar  pe o perioadă de 2 (doi) ani,  începând din 01.03.2012 până la 28.02.2014, cu o chirie de 4500 euro/lună, chirie negociată de  Comisia de negociere cu terţii a Consiliului Local.

Chiria negociată  de 4500 euro/lună pentru Demisolul, parterul şi  etajul I, şi terenul  construit şi neconstruit în  suprafaţă de 797,00 mp aflat  proprietatea Fundaţiei Caritatea, raportată  numai la suprafaţa construită desfăşurată de 2129,50 mp,  este de 2,12 euro/mp/lună. 
     Chiria  a fost   asigurată din. cap. 66.02 Sănătate alin. 51.01.46- transferuri  de la bugetele locale către instituţii  publice şi activităţii finanţate integral sau parţial  din venituri proprii pentru  finanţarea sănătăţii şi  este achitată în lei  la cursul leu /euro al BNR din ziua facturării, prin Spitalul Clinic Municipal de Urgenţă Timişoara.  

Spitalul Clinic Municipal de  Urgenţă prin adresa cu nr. 1558/28.01.2014 înregistrată la noi sub nr. CP2014 -119/28.01.2014,  a solicitat supunerea spre aprobare Consiliului Local  prelungirea  Contractului de închiriere nr. 184/11.04.2012  în aceleaşi condiţii pe o perioadă de 2(ani)- până la 01.03.2016, deoarece  în prezent  unitatea  nu dispune de un alt spaţiu în vederea mutării activităţii medicale  ce se desfăşoară în prezent.  

           De asemenea Fundaţia Caritatea în calitate de proprietar(locator)  prin  adresa cu nr. F99/24.01.2014 a transmis   Spitalului  Clinic Municipal de  Urgenţă Timişoara  acordul de  a semna un act adiţional privind prelungirea  cu doi ani, până la 01.03.2016  a contractului de închiriere   184/11.04.2012,  care expiră la data 28.02.2014.

         Având în vedere cele expuse mai sus şi faptul  că în prezent  nu dispunem  de un alt imobil   care să  asigure  condiţii optime pentru   desfăşurarea activităţi  Secţiei  de Obstetrică şi Ginecologie din cadrul Spitalul Clinic Municipal de Urgenţă Timişoara , supunem  spre  analizare şi aprobare Consiliului Local:                                                                                                                                  
1. Prelungirea  prin  act adiţional   Contractului de închiriere nr. 184/11.04.2012 încheiat   în baza Hotărâri Consiliului Local nr. 65/28.02.2012,  între Fundaţia Caritatea şi Spitalul Clinic Municipal De Urgenţă Timişoara pentru  partea din imobilul situat  în Timişoara,  bv. 16 Decembrie 1989  nr. 24  compusă din Demisol, parter şi  etajul I cu suprafaţa construită  desfăşurată de 2129,50 mp precum  şi  teren  construit şi neconstruit   în suprafaţă de 797,00 mp, cu aceiaşi chirie de 4500 euro/lună   pe o perioadă  de 2(doi) ani, până la data de 01.03.2016.  
2. În cazul în care pe durata închirieri, Municipiul Timişoara  pune la dispoziţia Spitalului Clinic Municipal de Urgenţă Timişoara un alt spaţiu  care să asigure  desfăşurarea  activităţi medicale  a  Secţiei  de Obstetrică şi Ginecologie, contractul de închiriere va înceta unilateral la iniţiativa Spitalului Clinic Municipal de Urgenţă Timişoara (locatar) printr-o notificare scrisă transmisă proprietarului cu 30 de zile înainte de data  de la care operează încetarea contractului.
3. Chiria se  asigură din. cap.66.02 Sănătate alin. 51.01.46- transferuri  de la bugetele locale către instituţii  publice şi activităţii finanţate integral sau parţial  din venituri proprii pentru  finanţarea sănătăţii şi va fi achitată în lei  prin Spitalul Clinic Municipal de Urgenţă Timişoara.           

         4. Împuternicirea Primarului Municipiului Timişoara, Directorul Direcţiei Economice şi Serviciul  Juridic   să avizeze   actul  adiţional la contractul  de închiriere prevăzute la  pct. 1.                                                                            

                       VCEPRIMAR,
                                               PT. SECRETAR       

                        Dan  Diaconu                                                            Simona  Drăgoi                                                                                                                                                                          

DIRECŢIA, INSTITUŢII ŞCOLARE, MEDICALE                             

             SPORTIVE ŞI CULTURALE

                DIRECTOR EXECUTIV,

                         Mihai Ioan Costa

                     CONSILIER,

                            Ioana Ciucur 

           DIRECŢIA ECONOMICĂ                                               


               DIRECTOR   
                                                           

             Ec. Smaranda Haracicu     

             ŞEF SERVICIU BUGET 

                   Steliana Stanciu

                               


         AVIZAT,
                 Serviciul Juridic

              Daniela Ştefan          
                                                                                                                                                                  Cod.FP53-01, ver1    
